Micheilas Saakašvilis

Micheilas Saakašvilis ( g. 1967 m. gruodžio 21 d. Tbilisyje) – taraptautinis teisininkas, politikas. 2004–2013 m. Gruzijos prezidentas.https://www.britannica.com/biography/Mikheil-Saakashvili

 Biografija 
1984 m. su pagyrimu baigė Tbilisio 51-ąją mokyklą. 1992 m. su pagyrimu baigė Kyjivo Taraso Ševčenkos universiteto Tarptautinių santykių institute teisės studijas.

Nuo 1992 m. Norvegijos žmogaus teisių instituto (Oslas), Gruzijos žmogaus teisių komiteto (Tbilisis) darbuotojas (specializacija – mažumų teisės; organizavo konferencijas apie Pietų Osetiją ir Abchaziją). 1993 m. stažavosi Strasbūre, Florencijoje, Hagoje. 1994 m. Kolumbijos universitete (Niujorkehttps://www.nytimes.com/2008/08/17/nyregion/thecity/17disp.html, kaip JAV valstybės departamento stipendininkas) baigė podiplomines teisės magistro (LL.M.) studijas.

2000 m. spalio 12 d. – 2001 m. rugsėjo 5 d. Gruzijos teisingumo ministras. Po 2004 m. (Rožių revoliucijos) tapo Gruzijos prezidentu. 2007 m. pabaigoje, kilus visuomenės nepasitenkinimui prezidento valdymu, atsistatydino, vėliau perrinktas į prezidento pareigas.

2013–2015 m. gyveno JAV. Nuo 2015 m. gegužės iki 2016 m. lapkričio buvo Ukrainos Odesos srities gubernatoriumi. 2017 m. liepos mėn. iš jo buvo atimta Ukrainos pilietybė (Gruzijos pilietybės neteko anksčiau).

2019 m. išrinktas Ukrainos prezidentas Volodymyras Zelenskis grąžino šalies pilietybę buvusiam Sakartvelo prezidentui Michailui Saakašviliui.

2021 m. spalį, pirmąkart nuo 2013 m. grįžęs į savo tėvynę, suimtas Gruzijoje. 2023 m. pranešta, kad jo sveikata ypač pablogėjo ir yra reikalinga intensyvios priežiūros.https://www.theguardian.com/world/2023/apr/16/mikheil-saakashvili-georgia-jailed-ex-president-nears-death-in-hospital

 Šaltiniai 

|-

Kategorija:Gruzijos teisingumo ministrai
Kategorija:Gruzijos teisininkai
Kategorija:Gruzijos prezidentai